rlitschk/wikidir huggingface dataset:
De Artikel befasst sich mit de Gschicht vom Staat Tschechoslowakei, wo vo 1918 bis 1993 existiert hät. D Tschechoslowakei isch als Staat dur de Zerfall vo Österreich-Ungarn 1918 enstande. Tschechoslowakischi Exilpolitiker händ jedoch bereits sit 1916 d Unterstützig vo de Triple Entente erhalte. Am 28. Oktober 1918 isch de Staat schliesslich z Prag vom erste Präsident proklamiert worde. In de Verträg vo Saint-Germain und vo Trianon, wo d Siigernatione d Uflösig vo Österiich-Ungarn vollzoge händ, isch t Anerkänig vo de ČSR festgeschriibe gsi. Dr erschti Präsident vo der Erste Tschechoslowakische Republik isch de Soziolog Tomáš Garrigue Masaryk worde. Di neui Republik hät wäge ihrer starche Wirtschaft en starche Ufschwung erläbt, si hät sich e eigeni stabili Währig (tschechoslowakischi Krone) gschaffe und isch vo 1923 bis 1935 de nünt riichschti Staat uf de Wält ksi. Vo 1930 aa isch d Unzfriideheit vo de Sudetedütsche mit ihrer Situation im neue Staat immer mee gwaggse und das isch unterschätzt worde. Die nationalsozialistischi NSDAP under de Füerig vom Adolf Hitler hät sit 1933 di Sudetedütschi Partei vom Konrad Henlein unterschtützt und hät finanziell versuecht, di ethnische Komflikt im Vilvölkerstaat z verschärfe. Wo de Hitler erwooge hät, die überwiegend dütsche Randgebiet z annektiere, isch es
D 'Tschechoslowakischi Exilregierig (mängisch au provisorischi Regierig vo de Tschechoslowakei) isch de Name von ere Exilregierig, wo vo Grossbritannie und Frankriich annerkant worde isch und spöter uf de Site vo de westliche Alliierte im Zweite Weltchrieg kämpft hät. S Ziel vo de Regierig isch de Erhalt vo de Tschechoslowakei ksi. Nachdem d föderalisierti Tschecho-Slowakei im März 1939 vo Dütschland und Ungarn zerschlage und militärisch bsetzt worde isch, hät de tschechoslowakisch Präsident Edvard Beneš, wo 1938 zruckträte isch, z Paris mit Frankriich im Oktober 1939 erfolglosi Verhandlige gfürt. Er hät welle, das d Franzose militärisch gäge Dütschland reagiere. Ändi 1939 isch er mit sine Ahänger nach Grossbirtannie gflohe und hät döt d Exilregierig gründet. Disi isch international annerkannt worde (au fo de Schwiz). 1943 isch en Teil vo de Regierig id Sowjetunion nach Moskau gange und häd en Bündnisvertrag usghandlet. Im April 1945 isch d Regierig zruck id Tschechoslowakei cho und hät sich dän de neue Regierig agschlosse. Československý národní výbor a prozatímní stání zřízení ČSR v emigraci, eine Veröffentlichung der tschechischen Regierung, online auf: www.vlada.cz (PDF; 73 kB), tschechisch, abgerufen am 2. Dezember 2010 (etwaige Übersetzungen: Wikipedia) O příčinách vítězství komunistů v únoru 1948, 1. Teil, online auf: www.totalita.cz, tschechisch,
D Bruederholzschuel isch e Brimarschuel uf em Bruederholz z Baasel. S Schuelhuus stoot uf dr Liste vo de Kulturgüeter z Baasel, wo nazionali Bedütig häi. S Bruederholzschuelhuus isch vo 1935 bis 1939 vom Baasler Archidekt Hermann Baur, wo vor allem für sini katholische Kiirchebaute bekannt isch, an dr Fritz-Hauser-Strasse 20 baut worde. Er het drfür d Bavillionbauwiis gweelt, wo denn in dr Schwiz ganz nöi gsi isch. D Klassezimmer si in Grubbe aagordnet und jedi Grubbe het e Pausehoof, wo an drei Site von em Klassezimmer stöön und en eso vor chalte Wind schütze.Chliini betonierti Blatteblätz, wo s vor jedem Klassezimmer het, si für en Underricht im Freije dänggt gsi. Das het sich aber nid bewäärt, wil sich d Brimarschuelkinder z liicht lön lo ablängge. D Website vo dr Schuel Richard Arioli: «Das Bruderholzschulhaus in Basel = L'école de "Bruderholz" à Bâle = The "Bruderholz" school house at Basle» in Anthos: Zeitschrift für Landschaftsarchitektur = Une revue pour le paysage, Band (Jahr): 2(1963), S. 26-29
Dr Wolfgottesacker isch e Friidhoof z Baasel. Er lit im Oste vo dr Stadt uf stedtischem Gebiet näbe de Gläis vo dr SBB und bildet e grüeni Insle im Industrii- und Gwärbgebiet zwüschen em Rangschierbaanhoof «Wolf» und em Dramdepo «Dreispitz». Dr Wolfgottesacker isch, abgsee vom Dalbe-Kiirchhoof, wo nume chliini Däil von em erhalte si, dr eltist Baasler Friidhof, wo zum grösste Däil no erhalte isch, und wird, im Geegesatz zu alle andere historische Friidhööf au hüte no benützt. Er isch äins vo de bedütendste Schwizer Bischbil für früeji Friidhööf, wo landschaftlig gstaltet si. Dorum stoot er uf dr Liste vo de Kulturgüeter in dr Stadt Baasel, wo nazionali Bedütig häi. Anne Nagel (Verf.), Gesellschaft für Schweizerische Kunstgeschichte (Hrsg.): Der Wolfgottesacker in Basel. Schweizerische Kunstführer GSK 532, Bärn: Stämpfli 1993, ISBN 3-85782-532-4. Matthias Buschle, Daniel Hagmann: Gräber und Geschichten. Basel und seine Toten. Baasel: Christoph Merian 2008, ISBN 978-3-85616-378-5. Der Wolfgottesacker, altbasel.ch Wolfgottesacker, Bau- und Verkehrsdepartement des Kantons Basel-Stadt, Stadtgärtnerei (PDF-Datei; 590 kB) 47.5401917.608231Koordinate: 47° 32′ 25″ N, 7° 36′ 30″ O; CH1903: 612770 / 265510
D Tschechoslowakischi Republik (tschechisch Československá Republika; amtlichs Kürzel: ČSR), hät die erschti Zit vom tschechoslowakische Staat gheisse, vo sinere Unabhängigkeit bis zum Münchner Abkomme. De Staat wird in de Literatur gelegentlich au als „ersti Republik“ (Prvni Republika) bezeichnet. Er hät sich us Böhme, Mähre, Schlesie, de Slowakei und de Karpatenukraine gliedertet. Nach 1933 isch d Tschechoslowakei die einzigi funktionierendi Demokratie im zentrale- und östliche Europa ksi. Unterem Druck vo de dütsche Minderheit im Land, wo vom benachbarte NS-Dütschland unterstützt worde si, isch d Tschechoslowakei zwunge worde, s Sudeteland am 1. Oktober 1938 an Dütschland als Teil vom Münchner Abkomme abztrete. Auch de südlichi Teil vo de Slowakei hät müsse an Ungarn und d Region um Olsa in Schlesie a Polen abtrete werde. Diesi Ereignisse und Gebietsverlust händ d Ära vo de Erste Tschechoslowakischei Republik beendet. Im Oktober 1938 isch si vo de Zweite Republik abglöst worde, die hät aber nur weniger als es halbes Jahr existiert. D Unabhängigkeit vo de Tschechoslowakei isch am 28. Oktober 1918, vom tschechoslowakische Nationalrat in Prag verkündet worde. Die verschiidene Volksgruppe und Gebiet mit unterschiidliche historische, politische und wirtschaftliche Traditione sind i de Staat integriert worde. De Ursprung vo de Erste Republik ligt im Erste
D Tomáš Garrigue Masaryk (* 7. März 1850 z Hodonín, Mähre; † 14. September 1937 z Lány) isch en tschechoslowakische Philosoph, Schriftsteller und Politiker sowie Mitbegründer und erste Staatspräsident vo de Tschechoslowakei (1918–1935) ksi. I de Literatur oder in andere Sprache wird er au als Tomáš Masaryk angebe. In Tschechie wird sin Name oft mit TGM abgkürzt. De zweiti Name Garrigue hät er bi de Heirat mit de amerikanische Industrielletochter Charlotte Garrigue agno. 2003, zum 85. Jahrestag vo de Gründig vo de tschechoslowakische Republik, händ d Merheit vo de Tscheche inere Umfrag d Massaryk zum größte Landsmann i de tschechoslowakische Gschicht erklärt Nach ihm isch d Avenida Presidente Masaryk in Mexiko-Stadt benennt. Der Selbstmord als soziale Massenerscheinung der modernen Zivilisation. 1881 D. Humes Prinzipien der Moral, 1883 D. Humes Skepsis und die Prinzipien der Wahrscheinlichkeitsrechnung, 1884 Versuch einer konkreten Logik, 1886 Česká otázka, Prag 1895 (die tschechische Frage) Otázka sociální, Prag 1895 (die soziale Frage) Jan Hus, 1896 Die philosophischen und soziologischen Grundlagen des Marxismus, Wien 1899. Zur Berichtigung [Antwort auf Labriola], in Die Neue Zeit, 1899 bis 1900, Bd. I, S. 217-219 antwortend auf Labriola, Antonio: Zur Krise des Marxismus, in Die Neue Zeit, 1899-1900 Bd. I, S. 68-80
D Edvard Beneš [ˈɛdvart ˈbɛnɛʃ] (* 28. Mai 1884 z Kožlany z Böhme; † 3. September 1948 z Sezimovo Ústí) isch en tschechoslowakische Politiker ksi, eine vo de Mitbegründer vo de Tschechoslowakei und tschechoslowakische Usseminister (1918–1935), Ministerpräsident (1921–1922) und Staatspräsident (1935–1938 und 1945–1948) sowie 1940–1945 Präsident im Exil. D Beneš isch als nüntes Chind vonere wohlhabende Grossfamilie uf t Wält cho. Früener hät mer im Edek kseit. Im Erste Wältchrieg hät er sich starch a de Gründig vo de Tschechoslowakei beteiligt. 1918 isch er erste Usseminister vo de Erste Republik worde. I dere Funktion hät er es Bündnis mit Rumänie und Jugoslawie usghandlet. Nachdem de alti Tomáš Garrigue Masaryk vo sinere Funktion als tschechoslowakische Staatspräsident zruckträte isch, isch de Beneš mit 60% vo de Stimme de neui Präsident worde. Er hät sis Land chöne erfolgrich us de Wältwirtschaftskrise füere. 1938 ischs zu de Sudetekrise cho und de Beneš isch nach m Münchner Abkomme zruckträte und uf Frankrich gflohe. Sin Nachfolger isch de Emil Hácha worde. Im Exil hät dr Beneš 1940 d tschechoslowakischi Exilregierig gründet und isch 1942 uf Amerika, 1943 uf Moskau und 1944 uf Ägypte greist und hät död d Wiedereerichtig vom Land organisiert. Im April 1945 isch
D Emil Hácha (* 12. Juni 1872 z Trhové Sviny; † 27. Juni 1945 z Prag) isch en tschechoslowakische Jurist und Politiker ksi. 1938 isch er zum Staatspräsident vo de Tschecho-Slowakei gwäält worde. Mit em dütsche Imarsch und de Errichtig vom Protektorat Böhme und Mähre isch er s symbolische Oberhaupt vo dem ksi und hät die Funktion bis zum Ändi vom Zweite Wältchrieg bhalte. 1945 isch er i de sowjetische Kfangeschaft gstorbe. Emil Hacha, in: Internationales Biographisches Archiv 17/1947 vom 14. April 1947, im Munzinger-Archiv (Artikelaafang frei abruefbar) Commons: Emil Hácha – Sammlig vo Multimediadateie Normdate: GND: 119463903 | LCCN: n95116756 | SUDOC/IdRef: 118054503 | VIAF: 64817843
Mähre (au Morawie), tschech. und slowak. Morava; , lat. Moravia, isch eis vo de drei historische Länder vo Tschechie und vo de füf vo de tschechoslowakische Staate. Im 9. Jahrhundert hät Mähre gmeinsam mit de Gebiet vo de Slowakei und Karpatenukraine en eignständige slawische Staat bildet, wu näbed em Bulgarische Riich und de Kiewer Rus zu de älteste slawische Riich ghört hät. Am Afang vom 11. Jahrhundert isch Mähre Deil vom Königriich Böhme worde. 1918 isch s nach langer Zit bi Ostriich-Ungarn zu de Tschechoslowakei cho. Dur s Münchner Abkomme hät Mähre 35 % vo sinere Flächi verlore und isch 1939 Teil vom Protektorat Böhme und Mähre gsi. Nach em Zweite Wältchrieg isch s Land wider an tschechoslowakische Staat agschlosse worde und isch sitdem wider in tschechischem Bsitz. Mähre ligt östlich vo Böhme und isch hüt Teil vo de Tschechische Republik. De tschechisch Name vom Land isch gliich wie dr tschechischi Name vom Fluss Morava. Mähre gränzt im Norde an Pole, im Süde an Östriich und im Oste a d Slowakei. Gschicht Manfred Alexander: Kleine Geschichte der böhmischen Länder. Reclam, Stuttgart 2008, ISBN 978-3-15-010655-6 (aktuelle Überblicksdarstellung Inhaltsverzeichnis PDF 288 KB). Friedrich Prinz: Böhmen und Mähren. Siedler, Berlin 1993, ISBN 3-88680-202-7
Dr Affebrunne isch e Baasler Stadtbrunne uf em Andreasblatz mit ere Skulptur vom ene aazognige Aff uf em Brunnestock. Dr Brunne isch dänggmolgschützt und stoot uf dr Liste vo de Baasler Kulturgüeter, wo regionali Bedütig häi. Scho 1393 isch en Affebrunne in dr Stadt erwäänt worde. Dä isch bim alte Spiddaal am Spittelsprung, em hütige Münsterbärg, gstande. Mä nimmt aa, ass er 1585 abbroche worde isch. Öb mä die alti Affefigur vom Brunnestock zum Aeschevorstadtbrunne versetzt het, wäiss mä nid. Uf jeede Fall isch dr Naame Affebrunne für e Brunne am Egge vo dr Aeschevorstadt und dr Elisabethestrooss us em Joor 1657 bekannt. Dä Brunne stammt us em 17. Joorhundert und d Affeskulptur isch woorschinlig gliich alt. 1838 isch er abbroche worde und e nöije Brunne ganz in dr Nööchi baut worde. Dr Brunne het en achteggige Brunnestock überchoo und dr alt Aff isch oobe drufgsetzt worde. 1860 het mä dr Brunnedroog für z grooss ghalte und e chliinere aanegstellt und dr Droog in d Petersgass versetzt. 1866 het mä dr Brunne umbaut und dr Aff isch verschwunde. Im Joor druf isch dr Brunne uf em Andreasblatz entstande und uf e Brunnestock het mä dr alt Aff us dr Aeschevorstadt
S Protektorat Böhme und Mähre (tschech. Protektorát Čechy a Morava) isch es formal autonoms Gebiet unter dütscher Herrschaft ksi. Es isch am 16. März 1939 proklamiert worde. D Isolation vom Protektorat hät dezu geführt, das es bis 1945 besetzt ksi isch. Am 8. Mai 1945 ischs ufglöst worde. S Gebiet vom Protektorat hät de ehmaligig tschechischi Teil vo de Tschecho-Slowakei umfasst. S Protektorat hät an Riichsgau Sudeteland und as Generalgouvernement grenzt. Im Verlauf vum Zweite Wältchrieg sin insgsamt 390.000 Tschechoslowake ums Läbe chuu, devuu 83.000 Jude. Viili vu sälle Lüt sin in Konzentrations- odder Arbetslager odder ins Gfängnis chuu. Di bekanntesti Handlig vum tschechoslowakische Uffstand gege di Dütsche isch de Mord am Reinhard Heydrich gsi, em Riichsprotektor vu Böhme un Mähre, wu am 27. Mai 1942 begange wore isch. Di dütschi Bsetzig hät abber erscht mit der Eroberig durch di sowjetische un amerikanische Alliierte e Änd gha. Detlef Brandes: Die Tschechen unter deutschem Protektorat, in zwei Bänden: Teil 1: Die Tschechen unter deutschem Protektorat: Besatzungspolitik, Kollaboration und Widerstand im Protektorat Böhmen und Mähren bis Heydrichs Tod (1939–1942). München 1969. Teil 2: Die Tschechen unter deutschem Protektorat: Besatzungspolitik, Kollaboration und Widerstand im Protektorat Böhmen und Mähren von Heydrichs Tod bis zum
Schlesie (au Tschechisch-Schlesie, Mährisch-Schlesie bzw. Sudetenschlesie, tschech.: Slezsko, hüt au: České Slezsko) isch es Gebiet im Nordoste vo de Tschechische Republik, wo ne Grossteil vom historische Östrichisch-Schlesie umfasst. Es isch näbe Böhmen und Mähre eis vo de drü historische Länder vom Königrich Böhme. 1918 isch s Gebiet Teil vo de Tschechoslowakei worde. 1938 isch de Grossteil vo Tschechisch-Schlesie dur s Münchner Abkomme als Richsland Sudeteland an s Dütsch Rich cho. D Gegnig um Teschen isch zue Pole cho, nume ne paar Gmeinde am rechte Stade vo de Ostrawitza sin bi dr Tschechoslowakei blibe. No de Okkupation vo de Tschechoslowakei dur dütschi Truppe im März 1939 isch s Gebiet Teil vom Protektorat Böhme und Mähre worde. Im Mai 1945 isch Schlesie befreit worde und derno Teil vo de Tscheochoslowakei bis 1992 gsii, sit em 1. Jänner 1993 isch s Teil vo de Tschechische Republik. De schlesisch Wappenadler bildet eis vo de vier Felder vom tschechische Wappe. S Gebiet ligt zum grössere Teil in de Sudete, wo im Oste i d Karpate (Beskide) übergönd. Die wichtigste Flüss sind d Oder (Odra) und d Oppa (Opava). Manfred Alexander: Kleine Geschichte der böhmischen Länder. Reclam, Ditzingen 2008, ISBN 978-3-15-010655-6 (aktuelle Überblicksdarstellung; Inhaltsverzeichnis) Karl Bosl
D Tschechoslowakischi Sozialistischi Republik (kurz ČSSR oder normal Tschechoslowakei, tschechisch und slowakisch Československá socialistická republika) isch d amtlichi Bezeichnig vo de Tschechoslowakei zwische 1960 und 1990 ksi. De Name isch 1990 (nach ne kurze Übergangsphase) durch Tschechischi und Slowakischi Föderativi Republik (ČSFR) ersetzt worde. Obwohl s Land ab 1969 offiziell e Föderation us zwei sozialistische Teilrepublike gsi isch und es im slowakische Teil au e eigene Zwiig vo de Partei, d Kommunistische Partei vo de Slowakei, gäh hät, isch d ČSSR vo ihrere Gründig 1960 bis zu ihrem Ändi 1989 de facto e Staat ksi, wo vo de KSČ vo Prag us halbzentralistisch regiert worde isch. D ČSSR isch Mitgliid vom Warschauer Pakt und vom Rat für gägesitigi Wirtschaftshilf ksi. I de Verfassig vo 1960 isch de Staat in Tschechoslowakischi Sozialistischi Republik (ČSSR) umbenännt worde und de kommunistischi Führigsaspruch isch festgeschriibe worde. 1968 isch es durchs Reformprogramm untem neue Parteichef vo de KSČ Alexander Dubček zum Prager Frühelig cho. Dise isch aber vo de Sowjetunion und de andere Oschtblockstaate niidergschlage worde. Nur Rumänie und Albanie händ d tschechoslowakischi Regierig unterschtützt. Als einzige Punkt vom Reformprogramm isch d Föderalsierig vom Staat duregsezt worde, dadur isch de Staat zum zweite mal föderalisiert
D Kommunistischi Partei vo de Tschechoslowakei tschechisch: Komunistická strana Československa (KSČ oder KPČ) isch e kommunistischi Partei in de Tschechoslowakei und Mitglied vo de Kommunistische Internationale ksi. Vo 1948 bis 1989 isch sie d faktischi Machthaberin in der Tschechoslowakei ksi. Nach enere schwäre Phase i de Zit vo de Erste Republik, wo de Klement Gottwald 1929 d Partei bolschewisiert hät und si dorum vili Mitgliider verloore hät, und em Verbot i de Nachmünchner Tschechoslowakei 1939, isch d Führig vo de Partei nach Moskau geflohe. 1946 hät d KSČ i de Wahle vo 1946 über 40 % erhalte und hät 1948 im Februarumsturz d Macht im Land übernoh. 1960 hät si e neui Verfassig verkündet und hät somit d Tschechoslowakischi Sozialistischi Republik gründet. In de 1960er Joor het d Partei Reforme iigfüert, wo 1968 under em Alexander Dubček im Prager Früelig gipflet häi. D Staate vom Warschauer Pakt häi im August 1968 militäärisch interweniert und d Reformiste gstürzt. Under em Gustáv Husák si d Reforme rückgängig gmacht und d Reformer verfolgt worde. 1992 isch d Partei ufglöst worde, aber scho drei Joor spööter isch e nöiji kommunistischi Partei gründet worde, wo die alti politischi Ornig wider will härstelle. Usfüerligi Übersicht über
S Münchner Abkomme, selte au als Münchner Friide sowie us tschechoslowakischer Sicht teilwis als Münchner Diktat bezeichnet, isch es internationals Abkomme ksi, wo d Folg vo de Sudetekrise ksi isch und d Tschechoslowakei zwunge hät, Gebiet, wo überwiegend dütschsprochig ksi sind, an NS-Dütschland abzträte. Es isch i de Nacht zum 30. September 1938 vo de Regierigschefs vo Grossbritannie, Frankriich, Italie und vom Dütsche Rich unterzeichnet worde. Vertreter vo de Tschechoslowakische Republik sind nöd iglade ksi. Durs Abkomme vo Münche isch die föderalisierti Zweiti Republik entstande. De tschechoslowakischi Staatpräsident Edvard Beneš isch als Konsequenz vom Abkomme zrückträte. Spöter händ no Pole und Ungarn ähnlichi territoriali Forderige gstellt. 1945 isch s Abkomme annulliert worde. Richard J. Evans: Das Dritte Reich. Bd 2. Diktatur. Büchergilde Gutenberg, Frankfurt am Main 2007, ISBN 978-3-7632-5767-6, S. 805 ff. („Die Zerschlagung der Tschechoslowakei“). Ralf Gebel: „Heim ins Reich!“ Konrad Henlein und der Reichsgau Sudetenland (1938–1945). 2. Auflage, Oldenbourg, München 2000, ISBN 3-486-56468-4 (= Veröffentlichungen des Collegium Carolinum 83) (Au: Bonn, Univ., Diss., 1997). Oskar Krejčí: Geopolitics of the Central European Region. The view from Prague and Bratislava. Veda, Publishing House of the Slovak Academy of Sciences, Bratislava 2005 (Paperback-Uusgabe bi United Irishman, 2007). Commons: Münchner Abkommen –
D Sudetekrise oder sudetedütschi Krise isch e teilwis bewaffneti Usenandersetzig zwische de Tschechoslowakei und m Dütsche Riich um s Sudeteland im Vorfeld vom Zweite Wältchrieg. Die Krise hät zum Münchner Abkomme gführt und hät de Afang vom Ändi vo de Erste Tschechoslowakische Republik markiert. Tschechoslowakischi Gschicht Helmuth K. G. Rönnefarth: Die Sudetenkrise in der internationalen Politik. Entstehung – Verlauf – Auswirkung. 2 Bänd, Steiner, Wiesbade 1961 (Veröffentlichungen des Instituts für Europäische Geschichte 21, ISSN 0537-7919). Joachim C. Fest: Hitler. Zweiter Band: Der Führer. Ullstein, Frankfurt am Main [u. a.] 1976, ISBN 3-548-03274-5 (Ullstein-Buch 3274). Fritz Peter Habel (Hrsg.): Dokumente zur Sudetenfrage. 4. Uflag, Langen Müller, Münche [u. a.] 1984, ISBN 3-7844-2038-9. Hermann Raschhofer, Otto Kimminich: Die Sudetenfrage. Ihre völkerrechtliche Entwicklung vom Ersten Weltkrieg bis zur Gegenwart. 2. ergänzti Uflag, Olzog, Münche 1988, ISBN 3-7892-8120-4. Felix Ermacora: Die sudetendeutschen Fragen. Rechtsgutachten. Langen Müller, Münche 1992, ISBN 3-7844-2412-0 (umstritteni Klassifizierig vo dr Vertriibig als Völkermord). Republik unter Druck: Vom souveränen Staat zum Protektorat der Bundeszentrale für politische Bildung Sudetenkrise und Münchener Konferenz auf Shoa.de Schlußbericht über die Lage der Sudetendeutschen (1938) vom Lord Runciman of Doxford an Sir Neville Chamberlain über sini Mission in Prag (dt. Übersetzig)
D Ersti Wiener Schiedsspruch, au Wiener Diktat gnännt, isch s Ergebnis vo nere Konferenz vom 2. November 1938 im Wiener Schloss Belvedere. I dem sind Gebiet mit ungarischer Bevölkerigsmehrheit i de Südslowakei und in de Karpatenukraine vo de Tschechoslowakei abtrennt und Ungarn zugsproche worde. Dur dises Abkomme hät d Tschecho-Slowakei no meh Gebiet verlore und ihri Industrii isch in ungarische Bsitz gange. Martin Broszat: Deutschland – Ungarn – Rumänien. Entwicklung und Grundfaktoren nationalsozialistischer Hegemonial- und Bündnispolitik 1938–1941. In: Manfred Funke: Hitler, Deutschland und die Mächte. Materialien zur Außenpolitik des 3. Reiches. Droste, Düsseldorf 1976, S. 524–562 (zerst Historische Zeitschrift, Bd. 206, 1968).
De Warschauer Pakt isch e Bezeichnig, wo im Weste gbrüchlich gsi isch und im offizielle Sprachgebruch vo de Teilnehmerstaate Warschauer Vertragsorganisation (WVO) ghäisse hät. Er isch e militärische Bistandspakt vom Ostblock unter de Führig vo de Sowjetunion ksi und het vo 1955 bis 1991 bestande. D Bestimmige vom Vertrag si äänlig wie die vom Nordatlantikvertrag (NATO) gsi, aber vollkomme andersch usgleit worde. D Truppe vom Warschauer Pakt si fast vollständig em Vereinte Oberkommando understande, wo sinersite vom sowjetische Generalstab kontrolliert worde isch. Au gegen inne si d Ardikel eso usgleit worde, ass d Sowjetunion iiri Kontrolle über d Vertragsstaate au mit militärische Mittel het chönne duresetze, wie zum Bischbil in dr Tschechoslowakei im August 1968. Mary Ann Heiss, S. Victor Papacosma (Hrsg.): NATO and the Warsaw Pact – Intrabloc Conflicts. Kent State University Press, Kent 2008, ISBN 978-0-87338-936-5. Vojtech Mastny, Malcolm Byrne (Hrsg.): A Cardboard Castle. An Inside History of the Warsaw Pact, 1955–1991. Central European University Press, Budapest 2005, ISBN 963-7326-08-1. Frank Umbach: Das rote Bündnis. Entwicklung und Zerfall des Warschauer Pakts, 1955–1991. Christoph Links, Berlin 2005, ISBN 3-86153-362-6. Wilfried Düchs: Die Organisation der Warschauer-Pakt-Staaten als „Partieller Bundesstaat“? Univ. Diss., Würzburg 1976. Gottfried Zieger: Der Warschauer Pakt. Niedersächsische Landeszentrale
Als Februarumsturz, glägentlich au als Februarputsch, bezeichnet mä d Machtübernahm in de Tschechoslowakei dur die Kommunistischi Partai vo de Tschechoslowakei (KSČ) im Februar 1948. Im Sprachgebruch vo de KSČ hät die Übernahm offiziell Siigriiche Februar (Vítězný únor) khaisse. Um Neuwahle z erzwinge, sind am 20. Februar 1948 zwölf nitkommunistischi Mitgliider vo der Regierig us Protest gäge d Absetzig vo acht nitkommunistische Prager Bezirkspolizeichefs dur de kommunistischi Inneminister Václav Nosek zruckträte. Der Staatspräsident Edvard Beneš isch vom Klement Gottwald unter Druck gsetzt worde, kei Neuwahle azsetze und stattdesse e neui, kommunistisch dominierti Regierig z vereidige. Um in unter Druck zu setze händ d Kommuniste Massedemonstratione und Streiks organisiert und händ mit em Imarsch vo de Rote Amree droht. De Usseminister Jan Masaryk, de Sohn vom Gründigsvater Tomáš Garrigue Masaryk, hät am 10. März bim sogenannte dritte Prager Fenstersturz tödlichi Verletzige erlitte. Der Vorhang fiel. In: Der Spiegel. Nr. 9, 1948, S. 8 (Online). So weit die Armeen kommen … In: Der Spiegel. Nr. 39, 1984, S. 179–188 (Online). Torsten Hartleb: „Qui est (anti)munichois?“ – Prag 1948 und der französische Münchenkomplex. In: Francia 3. Vol. 23, Nr. 3, 1996, ISSN 0937-7751, S. 75–92, online.
Der Präsident vo de Tschechoslowakei isch s Staatsoberhaupt vo de Tschechoslowakei ksi, vo ihrere Gründig 1918 bis zu ihrere Uflösig im Johr 1992. Obwohl s Amt immer hät müsse bsetzt si, häts Zite gä, wo de Poste vom Präsident leer ksi isch. I de Zit vo de Tschechoslowakische Sozialistische Republik isch de Generalsekretär vo de kommunistische Partei de facto Staatsoberhaupt ksi. D letzti Präsident vo de Tschechoslowakei isch d Václav Havel ksi und dä isch 2011 gstorbe. Uf dere Liste stöön alli Präsidente vo dr Tschechoslowakei vo dr Gründig vo der Tschechoslowakische Republik 1918 bis zur Uflöösig vo dr Tschechoslowakei am 31. Dezember 1992.